7. ΠΡΟΕΔΡΙΚΟ ΔΙΑΤΑΓΜΑ υπ' αριθ. 7 της 17 Δεκ. 1994/10 Ιαν. 1995 (ΦΕΚ Α'  3) Ευεργετικός υπολογισμός ημερών εργασίας ή συμμετοχής σε προγράμματα κατάρτισης - εκπαίδευσης καταδίκων. Έχοντας υπόψη: 1.Τις διατάξεις της παρ. 1 του άρθρ. 25 του Νόμ. 2058/1952, όπως αντικαταστάθηκε με την παρ. 2 του άρθρ. 4 του Νόμ. 2207/1994 (Α' 65). 2.Τις διατάξεις του άρθρ. 29Α του Νόμ. 1558/ 1985, όπως προσετέθη με το άρθρ. 27 του Νόμ. 2081/1992 (Α' 154). 3.Το γεγονός ότι από τις διατάξεις του παρόντος προκαλείται επί πλέον δαπάνη από τη συμμετοχή κρατουμένων σε προγράμματα κατάρτισης ή επαγγελματικής εκπαίδευσης. Η δαπάνη αυτή ανέρχεται, κατά προσέγγιση για το έτος 1994, στα 400.000 δραχ. και θα καλυφθεί από το Λογαριασμό του Υπουργείου Δικαιοσύνης "Κεφάλαια Εργασίας Κρατουμένων". 4.Την 639/1994 γνωμοδότηση του Συμβουλίου της Επικρατείας, με πρόταση του Υπουργού της Δικαιοσύνης, αποφασίζουμε: Άρθρο μόνο.-Το μέτρο του ευεργετικού υπολογισμού ημερών εργασίας ή συμμετοχής σε προγράμματα κατάρτισης ή επαγγελματικής εκπαίδευσης όσων έχουν καταδικασθεί σε ποινή στερητική της ελευθερίας ανώτερη από έξι μήνες, καθορίζεται ως ακολουθώς: 1)Κάθε ημέρα απασχόλησης υπολογίζεται ως δύο ημέρες εκτιομένης ποινής στις περιπτώσεις: α)Αγροτικής ή κτηνοτροφικής εργασίας, πάσης φύσεως, η οποία εκτελείται σε Αγροτική Φυλακή ή σε Αγροτικό Σωφρονιστικό Κατάστημα Ανηλίκων. β)Τεχνικής εργασίας, πάσης φύσεως, η οποία εκτελείται σε εργαστήριο ή συνεργείο, καθώς και πάσης φύσεως τεχνικής εργασίας η οποία πραγματοποιείται σε Αγροτική Φυλακή ή Αγροτικό Σωφρ/κό Κατάστημα Ανηλίκων. γ)Εργασίας η οποία εκτελείται σε υφαντουργείο ή ραφείο καθώς και συμμετοχής σεπρογράμματα εκπαίδευσης ή κατάρτισης σε παραγωγικά εργαστήρια της Κλειστής Κεντρικής Φυλακής Γυναικών Κορυδαλλού. δ)Εργασίας η οποία εκτελείται σε αρτοποιείο ή στρωματοποιείο οποιασδήποτε Φυλακής ή Σωφρονιστικού Καταστήματος. ε)Εργασίας μάγειρα, για παρασκευή συσσιτίου των κρατουμένων σε οποιαδήποτε Φυλακή ή Σωφρονιστικό Κατάστημα. στ)Εργασίας οικοδόμου η οποία εκτελείται σε οποιαδήποτε Φυλακή ή Σωφρονιστικό Κατάστημα. ζ)Συμμετοχής σε προγράμματα κατάρτισης ή επαγγελματικής εκπαίδευσης σε παραγωγικές εργασίες οι οποίες πραγματοποιούνται σε οποιαδήποτε Φυλακή ή Σωφρονιστικό Κατάστημα. 2)Κάθε ημέρα απασχόλησης υπολογίζεται ως μία και τρία τέταρτα ημέρες εκτιομένης ποινής στις περιπτώσεις: α)Εργασίας πάσης φύσεως η οποία πραγματοποιείται σε εργαστήριο ή συνεργείο Φυλακής ή Σωφρονιστικού Καταστήματος, πλην των αναφερομένων στα εδάφ. β, γ και δ της περιπτ. 1 του παρόντος. β)Εργασίας κουρέα, βοηθού μάγειρα, βοηθού αποθηκαρίου, πλύντου, νοσοκόμου καθώς και πάσης φύσεως τεχνικής εργασίας, η οποία εκτελείται σε οποιαδήποτε Φυλακή ή Σωφρονιστικό Κατάστημα, πλην των αναφερομένων στο εδάφ. β της περιπτ. 1 του παρόντος. γ)Εργασίας καθαριστού, αγγελιοφόρου, τραπεζοκόμου η οποία εκτελείται σε οποιαδήποτε Φυλακή ή Σωφρονιστικό Κατάστημα. δ)Εργασίας σε καφενείο ή Πρατήριο οποιασδήποτε Φυλακής ή Σωφρονιστικού Καταστήματος. 3)Κάθε ημέρα απασχόλησης υπολογίζεται ως μία και μισή ημέρα εκτιομένης ποινής στις περιπτώσεις: α)Βοηθητικής εργασίας, πάσης φύσεως, πλην των αναφερομένων στις περιπτ. 1 και 2 του παρόντος. β)Συμμετοχής σε προγράμματα κατάρτισης ή επαγγελματικής εκπαίδευσης τα οποία πραγματοποιούνται σε οποιαδήποτε Φυλακή ή Σωφρονιστικό Κατάστημα και αφορούν χρήση ηλεκτρονικών υπολογιστών ή εκμάθηση διαφόρων αντικειμένων μέσω των ηλεκτρονικών υπολογιστών, καθώς και διάφορα αντικείμενα εκπαίδευσης ή επαγγελματικής κατάρτισης, χωρίς να πραγματοποιείται παραγωγική διαδικασία. Από τη δημοσίευση του παρόντος καταργείται το Π.Δ. 178/1980 (Α' 51). Η ισχύς του παρόντος Δ/τος αρχίζει από τη δημοσίευσή του στην Εφημερίδα της Κυβερνήσεως. (Αντί για τη σελ.174,01(η) Σελ. 174,01(θ) Τεύχος Σελ.  Ευεργετικός υπολογισμός ημερών εργασίας 9.Γ.γ.5-7 